pt pt es de gl gl pt es en gl gl pt gl la gl gl en gl ja gl gl it pt en gl gl gl gl fr gl gl pt gl en gl gl pt gl en gl gl it pt en gl gl gl en sv fr de de fr gl gl gl gl gl gl pt ca gl gl gl en gl
DUPLEX estrea con 'Alcarràs' un pioneiro sistema de streaming en cinemas
O filme de Carla Simón, gañador do Oso de Ouro na Berlinale, será proxectado este sábado ás 21 horas con presentación e posterior coloquio da directora. O debate farao dende os Cinemes Truffaut de Girona e será retransmitido en directo. DUPLEX participa nesta iniciativa xunto con outras cinco salas do estado, nun proxecto que resultou gañador da convocatoria Collaborate to Innovate da Comisión Europea e de Europa Cinemas.
DUPLEX ábrese aos colectivos de Ferrol
Poñemos en marcha a iniciativa DUPLEX con... para abrir as portas do cinema a unha serie de empresas e asociacións do sector cultural que dan boa mostra da diversidade da que goza unha cidade como Ferrol. A idea é convidalas a programar periodicamente filmes da súa escolla. Todas as sesións serán presentadas por responsables destes colectivos e promoveranse debates en torno ás fitas proxectadas, ademais doutras actividades paralelas.
FOCOS: ven cinco veces e a sexta é de balde
A tarxeta FOCOS serve para as seccións paralelas do DUPLEX. Por cada cinco veces que vés, a sexta corre á nosa conta. Adquírese no despacho de billetes ao asistir a unha destas sesións. En decembro contamos con catro pases que se benefician desta oferta: Espíritu sagrado (día 8), Anxo de vinganza (día 16), Matrix (día 21) e La Gomera (día 22).
Kenji Mizoguchi cada martes até finais de ano
O ciclo 'Kenji Mizoguchi: sororidade e resiliencia' comeza hoxe 9 de novembro e continuará ata o 28 de decembro. Reúne oito títulos do realizador xaponés, entre os que figuran algunhas das súas obras mestras, como Contos da lúa pálida ou O intendente Sansho. As sesións son cada martes ás 20 horas, de balde grazas á colaboración da Concellaría de Cultura do Concello de Ferrol. Poden retirarse até dous convites por persoa desde os venres anteriores a cada pase.
Recuperamos 'El camino', de Ana Mariscal, xoia perdida do cinema español
O vindeiro martes 2 de novembro ás 19:50 iniciamos a tempada de outono da nosa sección TREN DE SOMBRAS, dedicada á proxección de clásicos restaurados. Abrimos con El camino, de Ana Mariscal, unha das directoras máis recoñecidas do cinema europeo do século XX e absoluta pioneira en España.
Presentación de 'Negro púrpura' o 24 de setembro
As directoras Sabela Iglesias e Adriana P. Villanueva virán debater o seu filme co público en sesión de 20 horas. A fita conta como o LSD, multinacionais farmacéuticas, pragas medievais, medicina popular e a CIA están conectadas por un fungo alucinóxeno coñecido como “ouro negro”, sendo Galicia un dos grandes produtores a nivel mundial. Entradas xa á venda.
Margarita Ledo presenta Nación o 27 de marzo
A cineasta introducirá o seu novo filme e debaterao co público nun pase especial ás 17:15 horas. As entradas xa están á venda. Se queres saber máis sobre a fita, recomendámosche escoitar a nosa nova entrega de DUPLEX presenta, o podcast mensual do cinema, que inclúe unha entrevista coa directora.
Universo Wong Kar-Wai: 7 filmes restaurados
Logo do éxito de Desexando amar na nosa carteleira, estreado cun novo master en 4K polo seu 20 aniversario, chegan a DUPLEX Cinema seis títulos máis do reputado realizador hongkonés. Todos eles restaurados baixo a supervisión do seu director. Poderán verse en pases únicos os mércores ás 20:30 entre o 20 de xaneiro e o 24 de febreiro. As entradas xa están á venda.
DUPLEX Cinema Travesía Moreno, 3 15403 Ferrol info@duplexcinema.com | 981 35 60 65
Utilizamos cookies para mellorar os nosos servizos. Se continúas navegando, consideramos que aceptas o seu uso. OK